				Παιδεία και Εκπαίδευση
Ο όρος «παιδεία» είναι ευρύτερη έννοια και  αναφέρεται στη νοητική και ψυχική καλλιέργεια ενός παιδιού, η οποία επιτυγχάνεται κυρίως μέσω της εκπαίδευσης (στις διάφορες βαθμίδες της).  Περιέχει έννοιες, όπως η αγωγή, η μόρφωση, η καλλιέργεια ήθους, ο πολιτισμός κ.λ.π. 
Ο όρος «εκπαίδευση» σημαίνει τη συστηματική και την οργανωμένη διαδικασία της αγωγής και της μάθησης, που αφενός προγραμματίζεται από την πολιτεία ή από οποιονδήποτε άλλο φορέα, δημόσιο ή ιδιωτικό .
				Ο  ρόλος του σχολείου
Το σχολείο από τη μια μεριά έχει εκπαιδευτικό ρόλο:=> οφείλει  α) να μεταδώσει γνώσεις  από διάφορους τομείς των επιστημονικών, πνευματικών και τεχνικών κατακτήσεων του ανθρώπου ώστε να κατανοεί και να εξηγεί διάφορα φαινόμενα, να επιλύει προβλήματα και να διαμορφώνει τη δική του άποψη. β) να δίνει στο άτομο τη δυνατότητα να αναπτύσσει τις απαραίτητες δεξιότητες και να του προσφέρει κίνητρα για συνεχή βελτίωση. γ)   να προετοιμάζει το νέο ώστε να κάνει την κατάλληλη επιλογή για το επαγγελματικό του μέλλον με βάση και τις επιθυμίες του.
 Από την άλλη μεριά το σχολείο έχει και παιδευτικό ρόλο. 1) καλλιεργεί το ήθος του νέου, διαμορφώνει αξίες και στάσεις ζωής 2)αναπτύσσει διάφορα ενδιαφέροντα  πολιτιστικού και μορφωτικού περιεχομένου 3)διαμορφώνει υπεύθυνους πολίτες καλλιεργώντας το ενδιαφέρον για τα κοινά και προετοιμάζοντάς τους για την ενσωμάτωσή τους στην κοινωνία.
			Αμφισβήτηση του ρόλου του σχολείου
· Κυριαρχεί η στείρα απομνημόνευση
· Σε πολλά μαθήματα προβάλλεται ως σκοπός η κάλυψη  της εξεταστέας ύλης (βλέπε Πανελλήνιες, τράπεζα θεμάτων)
· Το σχολείο πολλές φορές αντιμετωπίζεται απλώς ως ένας φορέας απόκτησης ενός απολυτηρίου ή ενός πτυχίου τεχνικής ειδικότητας για την απόκτηση κάποιας εργασίας.
· Σε πολλές περιπτώσεις υπάρχουν ελλείψεις σε υποδομές(έλλειψη σχολικών χώρων, εργαστηρίων, γυμναστηρίων κ.α. ) σε αναγκαία μέσα(υλικοτεχνική υποδομή)  αλλά και σε προσωπικό.
· Δεν υπάρχει σύνδεση με την αγορά εργασίας.
· Δεν αξιοποιούνται πλήρως οι δυνατότητες που παρέχουν οι νέες τεχνολογίες.
· Το υλικό των σχολικών βιβλίων είναι παρωχημένο.
· Η τεχνική εκπαίδευση παρά τα βήματα προόδου που έχουν συντελεστεί αντιμετωπίζεται με στερεοτυπικές αντιλήψεις.
Το δημιουργικό σχολείο
Το σχολείο οφείλει να προσφέρει ολοκληρωμένη παιδεία στους μαθητές και να συμβάλλει στη διαμόρφωση των χαρακτήρων, την εξέλιξη  της κοινωνικοποίησης και στην ανάπτυξη της δημιουργικότητας των μαθητών . Για να το πετύχει αυτό μπορεί να:
· Οργανώνει δημιουργικές δραστηριότητες με τη συμμετοχή των μαθητών (θεατρικές παραστάσεις, επισκέψεις σε χώρους πολιτισμού, περιβαλλοντικές επισκέψεις, συμμετοχή σε διαγωνισμούς, έκφραση των καλλιτεχνικών ενδιαφερόντων των μαθητών μέσω της μουσικής, της ζωγραφικής κ.α.)
· Χρησιμοποιεί και να αξιοποιεί τις  δυνατότητες που προσφέρουν οι νέες τεχνολογίες(διαδραστικοί πίνακες, αξιοποίηση του διαδικτύου, εκπαιδευτικό υλικό, παιχνιδοποίηση, on line βιβλιοθήκες, μουσεία κ.α.
· Προσφέρει όσο το δυνατόν πιο ολοκληρωμένη εκπαίδευση στου μαθητές/τριες χωρίς να τους φορτώνει με υπερβολικές γνώσεις.
Ο ρόλος του εκπαιδευτικού
Στις απαιτήσεις της νέας εποχής ο εκπαιδευτικός πρέπει να:
· Είναι ενημερωμένος και σωστά καταρτισμένος ώστε να ανταποκρίνεται και να προσαρμόζεται στις εκάστοτε ανάγκες.
· Επιδεικνύει ενδιαφέρον για την ανάπτυξη της δημιουργικότητας των μαθητών.
· Προσπαθεί να κερδίσει το σεβασμό και την αναγνώριση των μαθητών του με το ήθος του, την επάρκειά του ως εκπαιδευτικού, την ισότιμη αντιμετώπιση των μαθητών.
· Να καλλιεργήσει αξίες στους μαθητές, να τους μάθει να λειτουργούν ως υπεύθυνα άτομα, να τους μάθει να συνεργάζονται, να διαλέγονται
Περαιτέρω ενίσχυση του ρόλου του σχολείου
Μπροστά στις προκλήσεις της νέας εποχής που αναδεικνύει νέα προβλήματα το σχολείο οφείλει να θωρακιστεί ώστε να μπορεί να ανταπεξέλθει όσο το δυνατόν περισσότερο στις ανάγκες των μαθητών. Για να επιτευχθεί αυτό πρέπει να υπάρχει:
· συχνότερη επικοινωνία  και συνεργασία μεταξύ εκπαιδευτικών και γονέων με στόχους την ενημέρωση, την πρόληψη και την αντιμετώπιση των οποιοδήποτε ζητημάτων προκύπτουν εντός και εκτός σχολικής ζωής
· η συνδρομή θεσμών συμβουλευτικού χαρακτήρα(ψυχολόγοι, κοινωνικοί λειτουργοί, ειδικοί σε μαθησιακά ζητήματα  κ.α.) επαγγελματικού προσανατολισμού
· η επιμόρφωση των εκπαιδευτικών τόσο σε ζητήματα που αφορούν τα διδακτικά αντικείμενά τους όσο και για θέματα που απασχολούν την ευρύτερη εκπαιδευτική κοινότητα αλλά και την κοινωνία
· φροντίδα για την ομαλή ενσωμάτωση στην εκπαιδευτική διαδικασία παιδιών από «ευαίσθητες» κοινωνικά ομάδες( με οικονομικά και κοινωνικά προβλήματα, μειονότητες, μετανάστες, πρόσφυγες) ή παιδιών που έχουν ειδικές εκπαιδευτικές ανάγκες( παιδιά με μαθησιακές δυσκολίες, με προβλήματα αναπηρίας ή με άλλα σοβαρά προβλήματα υγείας)
· στήριξη της τεχνικής εκπαίδευσης ώστε να αποτελεί αξιόπιστη επιλογή για την παροχή επαγγελματικής κατάρτισης και τεχνογνωσίας.

